<classify> Chanzo cha picha, Getty ImagesBeki wa Manchester United Luke Shaw ametia saini kandarasi mpya ya miaka minne na kuendelea kusalia katika klabu hiyo hadi Juni 2027.Mchezaji huyo mwenye umri wa miaka 27 ataongeza muda wake wa kukaa Old Trafford hadi zaidi ya muongo mmoja, baada ya kujiunga kutoka Southampton mwaka wa 2014 .Shaw amekuwa na msimu mzuri chini ya meneja Erik ten Hag, akicheza mechi 36 katika mashindano yote, akifunga mara moja na kusaidia mara sita.Miaka tisa iliyopita nilijiunga na klabu hii ya ajabu, na ninafuraha kuongeza muda wangu wa kukaa, Shaw alisema.Chanzo cha picha, ReutersTottenham wanapaswa kufanya bora zaidi kudhibiti michezo baada ya kuruhusu bao la dakika za lala salama Everton, anasema meneja wa muda Cristian Stellini.Spurs walisonga mbele kwa bao 1-0 kupitia mkwaju wa penalti wa Harry Kane dakika 10 baada ya Abdoulaye Doucoure wa Everton kutolewa nje kwa kadi nyekundu.Lakini walishindwa kupata ushindi kufuatia bao zuri la kusawazisha la Michael Keane dakika ya 90, lililokuja baada ya mchezaji wa akiba wa Spurs, Lucas Moura kutolewa nje.Chanzo cha picha, Getty ImagesBondia wa Uingereza Amir Khan amepigwa marufuku kwa miaka miwili baada ya kipimo cha kuzuia matumizi ya dawa za kusisimua misuli kubaini kuwepo kwa dawa iliyopigwa marufuku kufuatia pambano lake dhidi ya Kell Brook Februari 2022.Bingwa huyo wa zamani wa dunia wa uzani wa light-welter alikutwa kuwa na Ostarine mwilini.Khan, ambaye alistaafu kucheza ndondi mwezi Mei, alikubali kuwa alivunja sheria za kupinga matumizi ya dawa za kusisimua misuli lakini akasema haikuwa makusudi.Chanzo cha picha, ReutersMechi za Jumanne za Ligi Kuu zitasitishwa kwa muda kwa wachezaji Waislamu ambao wamekuwa wakifunga wakati wa Ramadhani.Ikiwa vilabu vimeomba kusimamishwa kabla ya mchezo huo, mwamuzi ataonyesha mapumziko, na kuwaruhusu wachezaji Waislamu kula na kunywa uwanjani.Mchezo wa Everton dhidi ya Tottenham ulisimamishwa katika dakika ya 26 ili kuruhusu wachezaji ambao walikuwa wamefunga wakati wa mchana kuchukua kufuturu.Wachezaji watatu wa Kiislamu walikuwa kwenye kikosi cha Sean Dyche pale Goodison Park.Manchester United bado wanapaswa kushinda michezo hata wakati wachezaji muhimu hawapatikani, anasema meneja Erik ten Hag.United wamekosa kupata ushindi katika ligi tangu Februari, msururu ambao umeenda sambamba na kusimamishwa kwa Casemiro na kuumia kwa Christian Eriksen.Walakini, Ten Hag alisema kwamba wachezaji wengine wa kati walilazimika kuongeza kasi.Unapokosa wachezaji wawili wenye ubora ni wazi, lakini una kikosi na usipokuwa nao bado lazima ushinde, alisema.  <topic>: MICHEZO 